7UP พุ่งเกือบ 5% หลังปิดจ๊อบซื้อธุรกิจน้ำประปาภูเก็ต “โกลด์ ชอร์ส”
7UP พุ่งเกือบ 5% มาที่ 1.36 บ. ด้วยมูลค่าซื้อขาย 318.74 ลบ. หลังรับโอนหุ้นธุรกิจน้ำประปาภูเก็ต “โกลด์ ชอร์ส” จาก BKD เรียบร้อยแล้ว
7UP พุ่งเกือบ 5% มาที่ 1.36 บ. หลังปิดจ๊อบซื้อ “โกลด์ ชอร์ส” จาก BKD
7 ม.ค. 2565

ผู้สื่อข่าวรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ล่าสุด ณ เวลา 11:02 น. อยู่ที่ 1.36 บาท บวก 0.06 บาท หรือ 4.62% สูงสุดที่ 1.38 บาท ต่ำสุดที่ 1.31 บาท ด้วยมูลค่าซื้อขาย 318.74 ล้านบาท

ทั้งนี้ ราคาหุ้น 7UP ปรับตัวขึ้น คาดนักลงทุนเข้าซื้อเก็งกำไร หลังบริษัทได้ชำระเงินค่าหุ้นสามัญของ บริษัท โกลด์ ชอร์ส จำกัด (GS) ให้แก่ บริษัท บางกอก เดค-คอน จำกัด (มหาชน) หรือ BKD ครบถ้วนเป็นที่เรียบร้อยและได้มีการรับโอนหุ้นสามัญของ บริษัท โกลด์ ชอร์ส จำกัด จำนวน 2,551,976 หุ้น เมื่อวันที่ 30 ธันวาคม 2564 เป็นที่เรียบร้อยแล้ว โดยภายหลังการรับโอนหุ้นสามัญของ GS จะส่งผลให้ GS มีสภาพเป็นบริษัทย่อยของ 7UP